# name
Emprenedoria cooperativa i incidència social: una aproximació des de la perspectiva de gènere

# metadata.dc.description[].value
Màster d'Estudis de Dones, Gènere i Ciutadania, Universitat de Barcelona, Facultat de Geografia i Història, any: 2017-2018, Tutora: Mireia Baylina Ferré

# metadata.dc.description.abstract[].value
L’interès per la comunitat i la incidència en els territoris dels que participen les cooperatives
és un dels set principis del cooperativisme que, com la resta de principis, cada cooperativa
aplica i desenvolupa com considera. Totes les empreses, des de les que participen d’una
fórmula d’emprenedoria individual, passant per les de gestió col·lectiva i fins a les grans
corporacions, tenen un impacte en els territoris en els que es desenvolupen, i alhora
d’analitzar-lo i valorar-lo es poden tenir en compte diferents aproximacions i perspectives, de
les quals derivaran diversos indicadors valoracions.
Una de les aproximacions possibles és centrar-se en l’emprenedoria de les dones i fer-ho des
d’una perspectiva de gènere i feminista. L’impacte de l’emprenedoria de les dones en els
territoris i les comunitats de les que participen ha estat un tema força estudiat tant des de
l’economia com la geografia feministes amb l’objectiu de posar en valor els treballs de les
dones – tant sovint menystinguts per la mida o impacte econòmic de les iniciatives – així com
l’impacte que generen tant en les pròpies vides com en de les persones i territori del seu
entorn (Baylina et alt, 2017; Benería, 2015;Berg, 1997; Hanson, 2003, 2009; Mansilla,
Grenzner i Alberich, 2015; McDowell, 2014; Osorio, 2014). Aquests estudis, que presenten
una mirada molt interessant sobre el fenomen, s’han centrat sobretot en l’emprenedoria
individual i no han abordat el possible tret diferencial que pot aportar l’emprenedoria
cooperativa de les dones en l’impacte sobre les pròpies vides i comunitats.

# metadata.dc.source[].value
Màster Oficial - Estudis de Dones, Gènere i Ciutadania

# metadata.dc.title[].value
Emprenedoria cooperativa i incidència social: una aproximació des de la perspectiva de gènere